**Referat af generalforsamling i Grundejerforeningen Ørnebjerg onsdag d. 18. maj 2022 kl. 20.00 i salen på Maglehøjskolen, Skelbækvej 8A**

Formanden Lasse Eierdal bød velkommen og anbefalede, at bilags­kontrollant for bestyrelsen, Nikki Vesterlund Nielsen, blev valgt som dirigent. Dette blev enstemmigt vedtaget.

Dirigenten indledte med at konstatere, at indkaldelsen var udsendt rettidigt og meddelte dernæst, at den oprindelige dagsordenen ikke længere var aktuel, at man gik direkte til Punkt 11 ”Eventuelt”, da bestyrelsen ville orientere om en meget alvorlig sag.

Ved gennemgang af bilag for Grundejerforeningens regnskab forud for generalforsamlingen blev det konstateret, at Grundejerforeningens kasserer gennem flere år bl.a. ved hjælp af falske bilag har svindlet for et beløb, der formentlig ligger på omkring kr. 400.000. Kassereren er omgående ekskluderet fra bestyrelsen og har ikke længere adgang til foreningens konto.

Pga. corona har bestyrelsen de seneste to år kun mødtes ganske få gange, det er ikke en undskyldning men en medvirkende faktor til, at svindlen først er blevet opdaget nu, hvor den har fået så stort et omfang. Bestyrelsen og bilagskontrollanten har brugt rigtigt mange timer på at klarlægge omfanget af svindlen og fortsætter dette arbejde, herefter tages der stilling til næste skridt, f.eks. om man skal bruge en stor sum penge på en advokat i forsøg på at inddrive det svindlede beløb, og/eller om svindlen skal politianmeldes. Bestyrelsen har endvidere hyret en advokat til at hjælpe i sagen.

Bestyrelsen er meget berørt af sagen og vil stramme op på processerne for at undgå lignende tilfælde i fremtiden.

Foreningens kasse er tom, men kontingenterne for 2022 vil kunne dække de løbende udgifter så som forsikringer, plæneklipning og snerydning. Desværre er der ikke økonomi til de store arrangementer i den kommende tid.

Der vil blive indkaldt til en ekstraordinær generalforsamling efter sommerferien, hvor bestyrelsen vil informere om sagens videre forløb.

Dirigenten stillede forslag om, at den nuværende bestyrelse fortsætter indtil den ekstraordinære generalforsamling, hvor alle medlemmer af bestyrelsen vil være på valg. Fire undlod at stemme, resten stemte for forslaget, der hermed blev vedtaget.

Forslaget om årlig kontingentforhøjelse til kr. 600 til finansiering af ny legeplads bortfaldt, da der pt. ikke er økonomi til en ny legeplads. Dermed forbliver kontingentet uændret kr. 400 årligt.

Nikke Vesterlund Nielsen blev enstemmigt valgt som ny kasserer.

Svend Aage xxx blev enstemmigt som ny bilagskontrollant.

Til den ledige plads i bestyrelsen var der to kandidater, Mads xxx og Emra xxx. Mads blev valgt ind i bestyrelsen med 79 stemmer mod Emras 31 stemmer.

Under hele mødet var der en god og konstruktiv dialog, der kom flere forslag, som vil komme med på næste generalforsamling. Bestyrelsen udtrykte stor taknemmelig over den fortsatte tillid og opbakning.